APCO ยอดขายในประเทศแจ่ม ดันรายได้-กำไรโตต่อเนื่อง
APCO ยอดขายในประเทศแจ่ม ดันรายได้-กำไรโตต่อเนื่อง
9 มิ.ย. 2559

นายพิเชษฐ์ วิริยะจิตรา ประธานเจ้าหน้าที่บริหาร บริษัท เอเชียน ไฟย์โตซูติคอลส์ จำกัด (มหาชน) หรือ APCO เปิดเผยว่า บริษัทคาดว่าผลประกอบการในช่วงไตรมาส 2/59 จะมีการเติบโตได้อย่างต่อเนื่อง ด้วยการปรับปรุงกลยุทธ์ทางการตลาด ทำให้ยอดขายผลิตภัณฑ์ต่าง ๆ ของบริษัทฯได้รับความนิยมเป็นอย่างมาก
ด้านอัตรากำไรสุทธิปีนี้จะเพิ่มเป็น 25% จากปีก่อนที่ระดับ 24.20% ซึ่งเป็นการปรับเพิ่มขึ้นตามยอดขาย โดยในปีนี้จะมีสัดส่วนรายได้จากในประเทศ 85% และต่างประเทศ 15%
นอกจากนี้ บริษัทเตรียมออกผลิตภัณฑ์ใหม่ในช่วงไตรมาส 4/59 ซึ่งเป็นผลที่ได้จากการทำวิจัยกับผู้เชี่ยวชาญวิทยาศาสตร์ อันดับหนึ่งของประเทศไทยที่ช่วยเสริมประสิทธิภาพผลิตภัณฑ์ APCO ในการดูแลสุขภาพผู้ป่วยมะเร็งให้เห็นผลไวยิ่งขึ้น
รวมทั้งบริษัทอยู่ระหว่างการศึกษาเพื่อเข้าซื้อกิจการ (M&amp;A) และเข้าร่วมลงทุน อย่างต่อเนื่อง โดยมองหาในธุรกิจที่เกี่ยวเนื่องกัน และสามารถต่อยอดธุรกิจเดิมได้ ซึ่งปัจจุบันบริษัทฯค่อนข้างมีความพร้อมเนื่องจากมีเงินสดในมือกว่า 400 ล้านบาท
 